**Diogelu Plant ac Oedolion mewn Perygl: Nodyn Cyfarwyddyd 5**

**Gofynion hyfforddi**

Mae’n ofynnol gan y Brifysgol i unigolion gwblhau’r hyfforddiant canlynol:

|  |  |  |
| --- | --- | --- |
| **Grŵp** | **Yr Hyfforddiant sy’n Ofynnol** | **Cyfrwng** |
| * Swyddogion Diogelu Arweiniol a Phrif Swyddogion Diogelu
* Swyddogion Diogelu Dynodedig a Dirprwy Swyddogion Diogelu Dynodedig
 | Y sefyllfa gyfreithiol a chyfrifoldebau’r rôl (gorfodol)  | Yn yr ystafell ddosbarth  |
| * Staff sy’n cymryd rhan mewn gweithgareddau ymchwil a fydd yn golygu y byddant yn dod i gysylltiad â phlant
 | Cyfreithiol, gweithdrefnol, arferion da (argymhellir)  | Yn yr ystafell ddosbarth  |
| * Staff, myfyrwyr neu wirfoddolwyr sy’n rhan o drefniadau ymgysylltu, gweithgareddau recriwtio myfyrwyr neu ddarparu gwasanaethau
 | Ymwybyddiaeth, arferion da a gweithdrefnau (argymhellir)  | Yn yr ystafell ddosbarth  |
| * Pob aelod o staff
 | Ymwybyddiaeth a gweithdrefnau (argymhellir)  | Yn ystod y cyfnod sefydlu/ADP |

Bydd y gweithdai ystafell ddosbarth yn ymddangos fel rhan o’r rhaglen datblygu staff. Gall staff drefnu lle ar y gweithdai (ceir disgrifiadau isod) a gynigir yn y Rhaglen Datblygu Staff drwy eu Porth Core:

<https://my.corehr.com/pls/coreportal_cdup/cp_por_public_main_page.display_login_page>

Rhaid i’r gweinyddwr perthnasol gofnodi unrhyw hyfforddiant diogelu arall yr ymgymerir ag ef (wedi’i drefnu’n lleol) ar system CORE y Brifysgol. Dylai’r swyddog dynodedig ar gyfer y gweithgaredd gofnodi gwybodaeth am yr hyfforddiant yr ymgymerwyd ag ef gan fyfyrwyr a gwirfoddolwyr a’i chadw gyda’r ddogfennaeth berthnasol arall ar gyfer y gweithgaredd.

|  |  |
| --- | --- |
|  | **DISGRIFIADAU O’R GWEITHDAI** |
|  |  |
| [**Diogelu, Arferion Da a Gweithdrefnau**](https://intranet.cardiff.ac.uk/staff/your-employment/training-and-development/training-courses/equality-and-diversity#safeguarding_good_practice_and_procedure) **ar gyfer Deiliaid Rôl Dynodedig (1 diwrnod)**  | Sesiwn orfodol i unrhyw aelod o staff sy’n ddeiliaid rôl dynodedig mewn perthynas â polisi Diogelu Plant ac Oedolion y Brifysgol. Mae’r cwrs yn ymdrin â chyfrifoldebau o dan ddeddfwriaeth gofal cymdeithasol yng Nghymru a pholisi a chyfrifoldebau Atal Prifysgol Caerdydd. Bydd yn canolbwyntio ar gyfrifoldebau deiliaid rôl a’r cyd-destun cyfreithiol yn ogystal â’r elfennau ymarferol sy’n gysylltiedig â nodi arwyddion o gam-drin a’u gosod o fewn cyd-destun niwed sylweddol i blant a phobl ifanc ac oedolion. Bydd y cwrs yn cynnig cyfle i ystyried meysydd o wrthdaro posibl wrth drafod materion yn ymwneud â niwtraliaeth, cydsyniad a chyfrinachedd i aelodau o staff.  |
|  |  |
| **Deilliannau dysgu** | • Deall cyfrifoldebau deiliaid rôl dynodedig yn y fframwaith cyfreithiol a’r fframwaith polisi; • Deall y ddeddfwriaeth allweddol a’r canllawiau cysylltiedig er mwyn amddiffyn oedolion a phlant yng Nghymru. • Nodi cyd-destun, arwyddion a symptomau cam-drin ac esgeulustod i oedolion a phlant • Gallu ymateb yn effeithiol i bryderon am berson sydd mewn perygl o niwed a lle y ceir datgeliadau am achosion o gam-drin. • Deall rolau a chyfrifoldebau gweithwyr proffesiynol mewn asiantaethau eraill sy’n gweithio ym maes amddiffyn plant ac oedolion. • Nodi a defnyddio trefniadau effeithiol ar gyfer cadw cofnodion, rhannu gwybodaeth a chyfrinachedd mewn perthynas ag amddiffyn plant ac oedolion a’r broses atgyfeirio. • Deall achosion o gam-drin proffesiynol yn y gweithle a phwysigrwydd chwythu’r chwiban • Deall rolau a chyfrifoldebau unigol mewn perthynas â’r polisi Diogelu Plant ac Oedolion ac Atal.  |
|  |  |
| [**Hyfforddiant Diogelu i Ymchwilwyr (Amddiffyn Plant ac Oedolion Agored i Niwed)**](https://intranet.cardiff.ac.uk/staff/your-employment/training-and-development/training-courses/cardiff-researcher-programme/domain-c-research-governance-and-organisation#safeguarding_training_for_researchers) **(hanner diwrnod)**  | Sesiwn gyflwyniadol i bob aelod o staff academaidd sy’n dod i gysylltiad â phlant a phobl ifanc mewn rhyw ffordd drwy eu rôl ymchwil. Mae’r cwrs yn ymdrin â chyfrifoldebau o dan ddeddfwriaeth lles plant a pholisi Diogelu Plant ac Oedolion Agored i Niwed Prifysgol Caerdydd sy’n gysylltiedig â chanllawiau allweddol. Bydd yn canolbwyntio ar nodi arwyddion o gam-drin a’u gosod o fewn cyd-destun niwed sylweddol i blant a phobl ifanc. Bydd y cwrs yn cynnig cyfle i ystyried meysydd o wrthdaro posibl wrth drafod materion yn ymwneud â niwtraliaeth, cydsyniad a chyfrinachedd i ymchwilwyr.  |
|  |  |
| **Mae’r cwrs hwn wedi’i anelu at bobl sy’n gwneud y canlynol**  | • Ymgymryd â gwaith ymchwil uniongyrchol â phlant. • Ymgymryd â gwaith ymchwil ag oedolion sy’n rhieni a chanddynt blant dibynnol. • Ymgymryd â gwaith ymchwil â grwpiau o oedolion a phlant. • Mynd i mewn i gartrefi teuluoedd o ganlyniad i’w gwaith ymchwil. • Mynd i mewn i leoliadau lle ceir plant e.e. ysgolion, ysbytai, darpariaeth gofal dydd.  |
|  |  |
| **Deilliannau dysgu** | • Deall y ddeddfwriaeth allweddol a’r canllawiau cysylltiedig i amddiffyn plant yng Nghymru. • Nodi cyd-destun, arwyddion a symptomau cam-drin ac esgeuluso plant. • Cymhwyso arferion da wrth ymdrin â phryderon a datgeliadau am achosion o gam-drin. • Deall achosion o gam-drin proffesiynol a phwysigrwydd chwythu’r chwiban • Deall rolau a chyfrifoldebau gweithwyr proffesiynol mewn asiantaethau eraill sy’n gweithio ym maes amddiffyn plant. • Nodi a defnyddio trefniadau effeithiol ar gyfer cadw cofnodion, rhannu gwybodaeth a chyfrinachedd mewn perthynas ag amddiffyn plant a’r broses atgyfeirio.  |
|  |  |
| **3. Diogelu, Arferion Da a Gweithdrefnau (hanner diwrnod)**  | Sesiwn gyflwyniadol i bob aelod o staff sy’n dod i gysylltiad â phlant, pobl ifanc ac oedolion agored i niwed mewn rhyw ffordd drwy eu rôl. Mae’r cwrs yn ymdrin â chyfrifoldebau o dan ddeddfwriaeth gofal cymdeithasol yng Nghymru a pholisi Diogelu Plant ac Oedolion Prifysgol Caerdydd a chyfrifoldebau Atal sy’n gysylltiedig â chanllawiau allweddol. Bydd yn canolbwyntio ar nodi arwyddion o gam-drin a’u gosod o fewn cyd-destun niwed sylweddol i blant a phobl ifanc ac oedolion. Bydd y cwrs yn cynnig cyfle i ystyried meysydd o wrthdaro posibl wrth drafod materion yn ymwneud â niwtraliaeth, cydsyniad a chyfrinachedd i’r aelod o staff.  |
|  |  |
| **Deilliannau dysgu** | • Deall y ddeddfwriaeth allweddol a’r canllawiau cysylltiedig er mwyn amddiffyn oedolion a phlant yng Nghymru. • Nodi cyd-destun, arwyddion a symptomau cam-drin ac esgeulustod i oedolion a phlant • Gallu ymateb yn effeithiol i bryderon am berson sydd mewn perygl o niwed a lle y ceir datgeliadau am achosion o gam-drin. • Deall rolau a chyfrifoldebau gweithwyr proffesiynol mewn asiantaethau eraill sy’n gweithio ym maes amddiffyn plant ac oedolion. • Nodi a defnyddio trefniadau effeithiol ar gyfer cadw cofnodion, rhannu gwybodaeth a chyfrinachedd mewn perthynas ag amddiffyn plant ac oedolion a’r broses atgyfeirio. • Deall achosion o gam-drin proffesiynol yn y gweithle a phwysigrwydd chwythu’r chwiban • Deall rolau a chyfrifoldebau unigol mewn perthynas â’r polisi Diogelu Plant ac Oedolion ac Atal.  |
|  |  |
|  |  |
|  |  |